Iban-iyi-d wudem-is amek ilaq, si lqareb, yenna-id ɣer umeẓẓuɣ : Mekti-iyi-d akken ad iyi-tisineḍ mi ak-d-mlaleɣ. Mi i d-ukiɣ ur tɣab ara fell-i tugna-s. Acḥal iɣabeɣ fell-as tikwal deg uxeddim, tikwal di zzhu, maca yal tikkelt yettuɣal-d s lǧahed am wakken ur iɣab ara alukan yiwet n teswiɛt. Dɣa staqsayeɣ s utqellaq melmi ara iyi-d-yemlal amek ara tili temlilit ? Ayen akka ? Ilaq ad zelliɣ fell-i lexyalat deg teswiɛin ḥninen.